Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 482/11/7712	Svidník, 2.2.2012
EEČ : 2-60-2-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
Aj napriek tomu, že rozsudkom Okresného súdu vo Svidníku č.k. 2C/192/04-27 zo dňa 7.9.2005, ktorý nadobudol právoplatnosť dňa 3.11.2005, bol zaviazaný prispievať výživným na synov XXXXX, nar. XXXXX a Damiána Klacika, nar. XXXXX, spolu mesačne sumou 100.- € vždy do 15. dňa v mesiaci vopred k rukám oprávnenej XXXXX, si túto povinnosť v Miňovciach, okr. Svidník ani inde riadne neplnil za amesiace jún 2011 až október 2011, čím muna výživnom vznikol dlh vo výške 500.- €,
Právna veta:
lebo zanikla trestnosť činu
Odôvodnenie:
	Uznesením povereného príslušníka PZ Obvodného oddelenia PZ v Turanoch nad Ondavou pod ČVS: ORP-360/TU-SK-2011 zo dňa 28.10.2011, b olo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, ktorého sa mal dopustiť tak, ako je to uvedené vo výrokovej časti tohto uznesenia.
	Dňa 1.2.2012 poverený príslušník PZ predložil návrh na zastavenie predmetného trestného stíhania podľa § 209 ods. 1 Tr. poriadku a to z dôvodov uvedených v § 215 ods. 1 písm. h) Tr. poriadku.
	Po preskúmaní návrhu povereného príslušníka PZ, vrátane vyšetrovacieho spisu som zistil, že návrh je dôvodný.
	Z obsahu vyšetrovacieho spisu vyplýva, že obvinenému bolo uznesenie o začatí trestného stíhania a vznesení obvinenia doručené dňa 17.1.2012, proti ktorému si sťažnosť nepodal. V priebehu vyšetrovania uhradil oprávnenej XXXXX dlžné výživné v plnej výške, čobolo potvrdené jej výsluchom.
	Podľa § 86 písm. a) Tr. zákona trestnosť činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
	Podľa § 215 ods. 1 písm. h) Tr. poriadku prokurátor zuastaví trestné stíhanie, ak zanikla trestnosť činu.
	Z uvedeného teda vyplýva, že obvinený sa predmetnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo nepriaznivé následky a kedže splnenie vyživovacej povinnosti je dôležitejšie ako potrestanie páchateľa, bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor